Hou Hanshu 88 - 10. fejezet


Anxi birodalom (10. fejezet)

A fő központja az Anxi birodalomnak Hedu városa. 10.395 km-re van Luoyang-tól. Északon Kangju-val határos, délen pedig Wuyishanli-hoz csatlakozik. Több száz km keresztben. Több száz város található benne. A háztartások, emberek és hadba fogható férfiak száma elképzelhetetlenül sok. Keleti határán van Mulu város, amit kis Anxi-nak is hívnak, Luoyang-tól 8.315 km-re található.

Az első zhanghe évben [i.sz. 87] Zhang császár uralkodása alatt, ez a birodalom követet küldött, hogy oroszlánokat és fuba gazellákat ajánljanak fel. A fuba úgy néz ki, mint egy unikornis, csak nem egy szarva van.

A kilencedik yongyuan évben [i.sz. 97] He császár uralkodása alatt Ban Chao Főparancsnok elküldte Gan Ying-et a Római birodalom felé. Elérte Tiaozhi birodalmat a nagy tenger mellett. Át akart kelni rajta, de Anxi nyugati határának tengerészei azt mondták neki:

„Az óceán hatalmas. Ha a széljárás kedvező az oda-vissza utat meg lehet tenni három hónap alatt. Bár ha a széljárás ellenre fordul az késleltethet, akár 2 évig is eltarthat. Ezért van az, hogy aki tengeren utazik, az 3 évre elegendő készletet visz magával. A hatalmas óceán hamar honvágyat ébreszt, az ember a hazájára gondol, és néhányan belehalnak.”

Mikor Gan Ying hallotta ezt, feladta a terveit.

A tizenharmadik évben [i.sz. 101] Anxi Manqu királya ismét ajánlott fel oroszlánokat és néhányat Tiaozhi nagy madaraiból, amiért az emberek elnevezték Anxi madárnak.
Anxi-tól ha nyugat felé utazunk 1.415 km-t Aman királyságát érjük el. Magunk mögött hagyva Aman-t 1.500 km-t utazva Sibin városába jutunk. Sibin-től délre tovább utazva át kell kelni egy folyón, majd dél-nyugatra fordulva 400 km után Yuluo-ba érünk. Azt elhagyva délre fordulva át kell kelni a tengeren és a Római birodalomba érünk. Ezeken a területeken rengeteg értékes és bámulatos dolgot találunk Egyiptomból.

Hivatkozások

Források
Történelmi szövegek gyűjteménye Silk Road Seattle
A kínai történelem időszakai Nien hao (年號) - Wikipédia - Uralkodói érák
Eredeti kínai szöveg Hou Hanshu (后汉书) - 88 (八十八)

Történelem